### Ministru kabineta rīkojuma projekta

#### **„Par studējošo kredīta dzēšanu no valsts budžeta līdzekļiem 2018. gadā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta mērķis ir apstiprināt to profesiju sarakstu un speciālistu skaitu, kuriem studējošo kredītu sāks dzēst no valsts budžeta līdzekļiem minētajās profesijās 2018.gadā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2001. gada 23. oktobra noteikumu Nr. 445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts” (turpmāk – noteikumi Nr. 445) 27.1. apakšpunkts, kā arī Ministru kabineta 2001. gada 29. maija noteikumu Nr. 220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu” (turpmāk – noteikumi Nr. 220) 57., 57.1 un 59. punkts nosaka, ka profesiju sarakstu un speciālistu skaitu, ņemot vērā attiecīgo ministriju ierosinājumu, katru gadu ar rīkojumu apstiprina Ministru kabinets. Izglītības un zinātnes ministrija, ņemot vērā ministriju priekšlikumus, katru gadu sagatavo Ministru kabineta rīkojuma projektu par kredītu dzēšanu. Ministru kabinets katru gadu apstiprina profesiju sarakstu un speciālistu skaitu, kuriem kredītu sāks dzēst no valsts budžeta līdzekļiem šajās profesijās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts “Par studējošo kredīta dzēšanu no valsts budžeta līdzekļiem 2018. gadā” (turpmāk – projekts) sagatavots pamatojoties uz ministriju, pašvaldību, izglītības pārvalžu un augstskolu sniegto informāciju par profesijām un speciālistu skaitu šajās profesijās, kuri varētu pretendēt uz studējošo kredīta dzēšanu no valsts budžeta līdzekļiem 2018. gadā, kā arī uz informāciju par kredītu dzēšanas uzsākšanu iepriekšējos gados.. Lai nodrošinātu speciālistu piesaisti attiecīgajai jomai nepieciešamajās profesijās, kā arī lai novērstu speciālistu noplūdi, ministrijas, saskaņā ar noteikumu Nr. 220 58. punktu un noteikumu Nr. 445 27.1. apakšpunktu, sagatavo un iesniedz Izglītības un zinātnes ministrijā priekšlikumus par profesijām, kurās nodarbinātajiem kredītu jāsāk dzēst 2018. gadā. Projektā iekļautās profesijas ir vispārinātas, tās, ievērojot Ministru kabineta 2017. gada 23. maija noteikumiem Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” noteikto, attiecas arī uz atvasinātiem profesiju nosaukumiem, piemēram, “vecākais”, “vadošais”, “galvenais”, “jaunākais”, “maiņas”, “iecirkņa”, “ceha”, kā arī aptver visu profesiju speciālistus.Attiecībā uz veselības aprūpes speciālistiem un izglītības jomas speciālistiem rīkojuma projekta 1.1. punktā un 1.5. punktā ir iekļauts papildu nosacījums par to, ka studējošā kredītu vispirms dzēš speciālistiem, kuru darbavietas atrodas reģionos ārpus Rīgas un Rīgas reģiona, lai pēc iespējas izlīdzinātu publisko pakalpojumu pieejamību un efektivitāti visā Latvijas teritorijā. Kredīta dzēšana no valsts budžeta līdzekļiem ir viens no mehānismiem, lai stimulētu sabiedrības interesēm atbilstošas izvēles izdarīšanu izvēloties profesionālās darbības īstenošanas vietu. Tas īpaši labi piemērojams, lai mudinātu tieši jaunos speciālistus izdarīt izvēli par labu savas profesionālās darbības uzsākšanai un turpināšanai Latvijas reģionos. Ministru kabineta 2016.gada 22.marta noteikumi Nr.177 “Grozījumi Ministru kabineta 2011. gada 30. augusta noteikumos Nr.685 "Rezidentu sadales un rezidentūras finansēšanas noteikumi”” paredz priekšrocības tiem rezidentūras pretendentiem, kuri noslēguši vienošanos ar pašvaldību vai valsts vai pašvaldības ārstniecības iestādi, kas sniedz veselības aprūpes pakalpojumus ārpus Rīgas. Pēc rezidentūras programmas beigšanas šīm personām jāuzsāk darba tiesiskās attiecības konkrētajā ārstniecības iestādē un jāturpina darbs vismaz trīs turpmākos gadus pēc rezidentūras pabeigšanas.Izņēmums ir māsas (medicīnas māsa) profesija, jo pēc rekomendējošās metodoloģijas šobrīd slimnīcās māsu deficīts ir aptuveni 1500 māsu[[1]](#footnote-1). Rīgas un Pierīgas reģionā praktizējošo māsu skaits uz vienu praktizējošo ārstu ir attiecīgi 1,8 un 1,9, kas ir zem vidējā rādītāja valstī (2,1) [[2]](#footnote-2). Līdz ar to atbalsta pasākumus studiju kredīta dzēšanai, kas veicinātu māsu piesaisti valsts apmaksāto veselības aprūpes pakalpojumu sniegšanai, ir svarīgi piemērot gan uz Rīgā un Pierīgā, gan pārējos reģionos Latvijā strādājošām māsām. Projekts nosaka profesiju sarakstu un speciālistu skaitu šajās profesijās, kuriem 2018. gadā uzsāks studējošā kredīta dzēšanu no valsts budžeta līdzekļiem. Valsts pārvaldes iekārtas likuma izpratnē iestādes jēdziens attiecināms uz ikvienu institūciju, kas darbojas Latvijas Republikas kā sākotnējās publisko tiesību juridiskās personas vārdā. Nav pamata tiesu varas iestādēs strādājošās amatpersonas un darbiniekus nošķirt no noteikumu Nr. 220 57. punktā paredzēto nodarbināto loka. Projekts paredz, ka Izglītības un zinātnes ministrijas kredītu dzēšanas komisija izskata pretendentu pieteikumus studējošā kredīta dzēšanai no valsts budžeta līdzekļiem, kuri iesniegti Studiju un zinātnes administrācijā bet ne vēlāk kā mēnesi pēc rīkojuma „Par studējošo kredīta dzēšanu no valsts budžeta līdzekļiem 2018. gadā” publicēšanas oficiālajā izdevumā „Latvijas Vēstnesis.” |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Studiju un zinātnes administrācija, Aizsardzības ministrija, Ārlietu ministrija, Finanšu ministrija, Iekšlietu ministrija, Kultūras ministrija, Labklājības ministrija, Satiksmes ministrija, Tieslietu ministrija, Ekonomikas ministrija, Veselības ministrija, Vides aizsardzības un reģionālās attīstības ministrija, Zemkopības ministrija, pašvaldības, valsts dibinātās augstskolas un valsts vai publiskas personas dibinātie zinātniskie institūti u.c. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrijas, valsts pārvaldes iestādes, pašvaldības, pašvaldību iestādes, tiesu varas institūcijas un tajās nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  2 398 212 |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  2 398 212 |  |  |  |  |  |  |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |  2 398 212 |   |   |   |   |   |   |
| 2.1. valsts pamatbudžets |  2 398 212 |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |   |   |   |   |   |   |   |
| 5. Precizēta finansiālā ietekme |   |   |   |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  2018. gada budžetā paredzēti līdzekļi kredītu dzēšanai **2 398 212** euroapmērā. Šie līdzekļi sadalās šādi:- ja kredīta ņēmējs ir miris vai kļuvis par pirmās vai otrās grupas invalīdu – studiju kredītu dzēšanai 89562 EUR un studējošo kredītu dzēšanai 28222 *euro*, kopā 117784 *euro* - ja kredīta ņēmējam piedzimst bērni – kredīta dzēšanai 30 procentu apmērā no neatmaksātās summas par katru bērnu – 454952 *euro*; - studējošo kredītu dzēšanai saskaņā ar iepriekšējos gados apstiprinātajiem Ministru kabineta rīkojumiem un 2018.gadā paredzēto rīkojumu – 718628 *euro*; - studiju kredītu dzēšanai saskaņā ar iepriekšējos gados apstiprinātajiem Ministru kabineta rīkojumiem un 2018.gadā paredzēto rīkojumu – 1106848 *euro*.No 718628 *euro*, kas paredzēti studējošā kredīta dzēšanai, iepriekšējos gados kredīta ņēmēju sarakstā, kuriem kredītu dzēsīs no valsts budžeta līdzekļiem (turpmāk – saraksts) iekļauto kredītu dzēšanai nepieciešami 544574 *euro*, atlikums **174054 *euro***.Lai nepārsniegtu valsts budžetā paredzētos līdzekļus kredītu dzēšanai, katru gadu atbilstoši tiek precizēts kredītņēmēju skaits, kuriem studējošo kredītu uzsāks dzēst no valsts budžeta līdzekļiem.  Atbilstoši **plānotajiem** līdzekļiem kredīta ņēmēju sarakstā, kuriem studējošo kredītu sāks dzēst no valsts budžeta līdzekļiem 2018. gadā, var iekļaut **200** studējošā kredīta ņēmējus.  Aprēķins: aprēķinātā un precizētā vidējā kredīta summa, kas tiek izmantota aprēķinos, 2017. gadā bija 5796 *euro.*Ja pieņem, ka puse no apstiprinātajiem kredītu dzēšanai ir kredītņēmēji, kuri atmaksā 5 gados, tai skaitā, sākot ar 2014. gadu pedagogi, kuriem kredītu dzēš 5 gados, tad šī informācija ir jāņem vērā, veicot aprēķinus 2018. gadam Vispirms aprēķina vidējo gadā dzēšamo summu tiem, kuriem jādzēš 5 gados:Aprēķina vidējo gadā dzēšamo summu skolotājiem:5796: 5= 1159.2 *euro,*Aprēķina vidējo gadā dzēšamo summu pārējiem kredīta ņēmējiem, kuriem kredītu dzēsīs 10 gados: 5796:10= 579.60 *euro.*Aprēķina vidējo gadā dzēšamo summu visiem kredīta ņēmējiem:(1159.2 *euro* +579.60 *euro*):2= 869.40 *euro* Aprēķina kredīta ņēmēju skaitu, kuriem studējošo kredītu sāks dzēst no valsts budžeta līdzekļiem 2018.gadā:**174054** *euro*: 869.40 *euro* = 200,2(noapaļojot **200**). (5796 *euro* x100/10+5796 *euro* x100/5=173880 *euro*) |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Rīkojuma projektā paredzētais 2018. gadā un turpmākajos gados tiks īstenots valsts budžetā ilgtermiņa saistībām plānoto līdzekļu ietvaros |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šīs jomas neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šīs jomas neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Latvijas pašvaldību savienībai nosūtīta vēstule ar lūgumu sniegt informāciju par specialitātēm, kurās nodarbinātajiem būtu jāuzsāk kredīta dzēšana no valsts budžeta līdzekļiem.  |
| 2. | Sabiedrības līdzdalība projekta izstrādē | Informāciju iesniedza vairāk nekā 20 pašvaldības |
| 3. | Sabiedrības līdzdalības rezultāti | Pašvaldību viedoklis tika ņemts vērā sagatavojot rīkojumu  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē ir iesaistīta Izglītības un zinātnes ministrija, tās padotībā esošā Studiju un zinātnes administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas. Rīkojuma projekta izpilde tiks nodrošināta esošo institūciju ietvaros. Projekta izpilde neietekmē institūcijas cilvēkresursus. |
| 3. | Cita informācija | Nav |

##### Izglītības un zinātnes ministrs Kārlis Šadurskis

Vīza: Valsts sekretāre Līga Lejiņa

27.08.2018. 08:52

1578

L.Jaunžeikare

26813629

lilita.jaunzeikare@sza.gov.lv

L.Vrubļevska67229475

ligita.vrublevska@sza.gov.lv

1. MK 07.08.2017. rīkojums Nr. 394 “Par konceptuālo ziņojumu "Par veselības aprūpes sistēmas reformu”. [↑](#footnote-ref-1)
2. Datu avots: Slimību profilakses un kontroles centrs, 2016. [↑](#footnote-ref-2)